**Tisztelt Lakosság!**

Isaszeg Város Önkormányzat Képviselő-testületének Szociális, Köznevelési és Családügyi Bizottsága a helyi szociális rendeletben foglaltak szerint **a súlyos fogyatékosság minősítésének és felülvizsgálatának, valamint a fogyatékossági támogatás folyósításának szabályairól szóló** **141/2000. (VIII. 9.) kormányrendelet 1. számú mellékletében meghatározott fogyatékossággal élő személyek részére - jövedelmi helyzet vizsgálata nélkül – kérelemre, egyszeri, azonos összegű, de 15.000 Ft-ot meg nem haladó, karácsonyi támogatást állapít meg.**

A kérelem nyomtatvány [**https://isaszeg.asp.lgov.hu**](https://isaszeg.asp.lgov.hu) oldalról letölthető, vagy a Polgármesteri Hivatal **Ügyfélszolgálati Irodájában és az Igazgatási és Szociális Osztály Irodájában elérhető ügyfélfogadási időben.**

**az Isaszegi Polgármesteri Hivatal (2117 Isaszeg, Rákóczi u. 45.)**

* **Ügyfélszolgálati Irodájában** (tel.: 28/583-100).

Hétfő: 8.00–12.00, 13.00–17.30; kedd, szerda, csütörtök: 8.00-12.00 és 13.00-16.30, péntek: 8.00-12.00.

* **Szociális és Igazgatási Irodában (8. sz.)** (tel.: 28/583-104).

Hétfő: 13.00–16.30; szerda: 8.00–12.00 és 13.00–16.00, péntek: 8.00-12.00.

**A kérelemnyomtatvány a 2025. évben szeptember 15. napjától október 31. napjáig nyújtható be – személyesen ügyfélfogadási időben, továbbá elektronikusan a** toth.eva@isaszeg.hu**e-mail címen, valamint postai úton.**

**A határidő elmulasztása jogvesztő.**

Amennyiben a súlyosan fogyatékos személy a 18. életévét betöltötte, a kérelmet saját jogán önmaga, ha 18 év alatti, vagy gondnokság alatt áll, a törvényes képviseletet ellátó személy útján nyújthatja be.

**A kérelemhez csatolni szükséges dokumentumok:**

* **kérelmező, és gondnokolt, vagy kiskorú jogosult esetén -TAJ kártya, lakcímkártya, személyazonosító igazolvány,**
* **A gondnokság vagy gyámság alá helyezett súlyosan fogyatékos személy esetében a jogosult döntési jogát korlátozó dokumentumot (gyámügyi kirendelő határozat, gondnok kirendelő határozat),**
* **a súlyos fogyatékosság tényét igazoló – végleges vagy a fennálló állapot felülvizsgálatára vonatkozó határozott időtartamú - hivatalos dokumentumot:**

a) a Fot. szerinti fogyatékossági támogatás megállapításáról szóló hatósági határozatot vagy a megállapítás alapjául szolgáló **hatályos** szakhatósági állásfoglalást, szakvéleményt vagy

b) a magasabb összegű családi pótlékra jogosító betegségekről és fogyatékosságokról szóló 5/2003. (II. 19.) ESzCsM rendelet 2. mellékletében maghatározott **fogyatékosságot megállapító szakorvosi igazolást** és a magasabb összegű családi pótlékot megállapító határozatot.

**Polgármesteri Hivatal**